b'\n_START_ARTICLE_\nDebin\n_START_SECTION_\nKasaysayan\n_START_PARAGRAPH_\nItinatag ang Debin noong 1935 kalakip ang pagtatag ng punto ng ferry sa Kolyma, una sa pangalang Pereprava.  Noong 1937 pinalitan ang pangalan nito sa Debin, mula sa Ilog Debin na tumatagpo sa Kolyma ilang kilometro salungat sa agos mula sa pamayanan. Noong panahon ng sistemang Gulag, base ito para sa isa sa mga malaking kampong b\xc3\xadlangguan na pinamamahalaan ng Dalstroy sa rehiyong Kolyma, na nakatuon sa paggamit ng sapilitang paggawa sa pagmimina ng ginto.\n_START_SECTION_\nImprastraktura\n_START_PARAGRAPH_\nMatatagpuan ang Debin sa Lansangang Kolyma, sa puntong tumatawid ito sa ibabaw ng Ilog Kolyma. Mula rito ang mga daan ay patungo sa Sinegorye at sa mas-maliit na mga lokalidad tulad ng Taskan, Elgen at Verkhny At-Uryakh.'